Kjøpsnekt kan ødelegge Ødegaard-jakten
Likevel mener Barca-ekspert Sergi Solé i avisen Mundo Deportivo at det norske stjerneskuddet bør velge katalanerne. - Ingen har bedre fotballutdanning enn Barcelona. Akademiet er helt unikt og sjansen for å spille med Messi, Neymar og Suarez på førstelaget er stor, sier Solé til VG. Han trekker frem disiplinen og oppfølgingen samt faglig dyktighet som noen av de viktigste elementene. - Enhver spiller på akademiet er tvunget til å gå på skole minimum fem timer om dagen. De får ikke forlate akademiets lokaler etter klokken 22:00, sier han.Far og sønn Ødegaard har imidlertid vært klare på at 16-åringen skal spille førstelagsfotball dersom han går til en ny klubb. Strømsgodsets unggutt landet i går i Barcelona for å besøke storklubben, men det er ikke ventet at han vil ta en avgjørelse vedrørende sin fotballfremtid før på nyåret. Pappa Hans Erik Ødegaard vil ikke si noe om saken. Om Barcelona skulle friste Ødegaard mer enn Real Madrid, Bayern München og favorittklubben Liverpool, er det likevel et problem at klubben trolig må vente med den eventuelle signeringen til januar 2016. Årsaken er en kjøpsnekt Barcelona ble ilagt etter at klubben skal ha kjøpt ti unge spillere ulovlig.FIFA har tatt sin avgjørelse om at Barcelona ikke får kjøpe spillere, men klubben har anket saken til idrettens voldgiftsdomstol CAS, som skal ta en avgjørelse før 31. desember. Dagen etter, den 1. januar, åpner overgangsvinduet. Dersom ikke CAS gjør om på FIFAs avgjørelse, vil ikke Martin Ødegaard (16) kunne slutte seg til klubben før om drøye 12 måneder, og det spørs om han er villig til å vente et nytt år med å skrive under på papirene som binder ham til sin neste klubb. - Dersom Ødegaard ønsker å ta ett år til i Norge, kan det faktisk være en forkledd velsignelse for Barcelona. Da kan de hente ham fra Godset idet kontrakten hans med klubben går ut, påpeker C Mores ekspert på spansk fotball, Petter Veland, til VG, og legger trykk på dersom. Fotballagent Petter Tosterud mener det er svært få snarveier å ta for Barca dersom kjøpsnekten opprettholdes til 2016. - Det måtte kanskje være hvis Barca inngår en avtale med Strømsgodset med en opsjon på kjøp - en gentlemans agreement, sier Tosterud.For Barcelonas del begynte overgangsnekt-saken i februar 2013. Da besluttet FIFA å utestenge seks unge Barcelona-spillere: Lee Seung-woo, Paik Seung-ho and Jang Gyeol-hee fra Sør-Korea, Patrice Sousia fra Kamerun, franske Theo Chendri og Bobby Adekanye, en nigeriansk-nederlandsk tenåringen. Totalt fant organisasjonen feil ved ti av klubbens overganger med mindreårige spillere og i tillegg til å bli nektet å kjøpe spillere i ett år, fikk klubben en bot i millionklassen. Hvis CAS holder fast ved FIFAs beslutning, får altså Barcelona ingen muligheter til å signere spillere i 2015. Det internasjonale fotballforbundet tok sin avgjørelse i april i år etter at Barcelona ble funnet skyldig i å ha brutt reglene. Barcelona anket, og FIFA måtte dermed utsette iverksettelsen av straffen. Den katalanske klubben brukte sommerens overgangsvindu aktivt, og brukte 1,3 milliarder kroner på å sikre seg spillere som Luis Suarez, Ivan Rakitic, Marc-Andre ter Stegen, Claudio Bravo, Thomas Vermaelen, Alen Halilovic og Jeremy Mathieu.Barcelona fikk deretter anken avvist av FIFA, men valgte å ta avgjørelsen videre til idrettens høyeste ankeinstans, CAS. Tidligere denne måneden fikk klubben muligheten til å legge fram sin sak for dommerne der. Martin Ødegaard er altså på plass i Barcelona i dag sammen med sin far, som også var på besøk hos klubben i oktober. Hva som skjer videre er foreløpig uvisst. Den siste halvannen måneden har Ødegaard også besøkt Real Madrid, Liverpool og Bayern München. Selv vil ikke pappa Ødegaard si når avgjørelsen tas, men det er ventet at det skjer på nyåret.
Barcelona har et problem i jakten på Martin Ødegaard (16). De kan trolig ikke kjøpe spillere før januar 2016. jakten på Martin Ødegaard (16). De kan trolig ikke kjøpe spillere før januar 2016.